30. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.8420 της 27 Ιουλ./12 Αυγ. 1967 (ΦΕΚ Β΄ 510) Περί εξουσιοδοτήσεως Τελωνειακών Αρχών όπως αποφαίνωνται περί της συνδρομής των νομίμων προϋποθέσεων χορηγήσεως δασμολογικών απαλλαγών εις δικαιούχα, βάσει της κειμένης νομοθεσίας πρόσωπα. Έχοντες υπ’ όψιν την διάταξιν του άρθρ. 6 του Α.Ν. 881/49 «περί τελωνειακών τινών διατάξεων» προσέτι δε την ανάγκην αποκεντρώσεως επιταχύνσεως του έργου της χορηγήσεως των εν περιλήψει ως κάτωθι δασμολογικών απαλλαγών, αποφασίζομεν: Εξουσιοδοτούμεν τους προϊσταμένους των τελωνειακών περιφερειών Πειραιώς, Αθηνών και Θεσ/νίκης, όπως από της ισχύος της παρούσης αποφαίνωνται ούτοι περί της συνδρομής των νομίμων προϋποθέσεων δια την άνευ καταβολής δασμών και λοιπών φόρων εισπραττομένων εν τοις Τελωνείοις και συμφώνως προς τας οικείας διατάξεις παράδοσιν των μέσω των υπ’ αυτούς ή ετέρων Τελωνείων εισαγομένων ειδών των κάτωθι δικαιούχων ατελείας. 1)Της Παγκοσμίου Μετεωρολογικής Υπηρεσίας δικαιουμένης απαλλαγής εκ δασμών και λοιπών φόρων δι’ είδη αναγκαία προς εκτέλεσιν της αποστολής της βάσει του άρθρ. 27 της δια του Νόμ. 1047/49 κυρωθείσης συμβάσεως (ΦΕΚ 198/49) Ε.Δ.Υ.Ο.20/50. 2)Του Αυστραλιανού Μεταναστευτικού Γραφείου, δικαιουμένου απαλλαγής εκ δασμών, φόρων, τελών, εισφορών και επιβαρύνσεως δια παν χρήσιμον αυτώ είδος, δυνάμει της από 23.5.52 υπογραφείσης μεταξύ της Ελληνικής και Αυστραλιανής Κυβερνήσεως συμβάσεως, ήτις εκυρώθη δια του άρθρου μόνου του Νόμ. 3259/1955 (ΦΕΚ 143/55). 3)Του Αμερικανικού Εκπαιδευτικού Ιδρύματος «Φουλμπράϊτ» δικαιουμένου απαλλαγής εκ δασμών και λοιπών φόρων, τελών κλπ. δι’ έπιπλα, εξαρτήματα, εφόδια και λοιπά είδη προοριζόμενα δι’ ιδίαν χρήσιν του Ιδρύματος, βάσει του άρθρ. 12 του Νόμ. 3152/55 (ΦΕΚ 64/55) δι’ ου εκυρώθη η από 23.4.48 υπογραφείσα συμφωνία μεταξύ Ελλάδος-Αμερικής. 4)Των Ταμείων Οδοποιΐας Νομών και τοιούτων Εθνικής Οδοποιΐας, δικαιουμένων απαλλαγής εκ δασμών και λοιπών φόρων, δια τα εισαγόμενα υπ’ αυτών μηχανήματα, εξαρτήματα και υλικά εν γένει προς κατασκευήν και συντήρησιν των έργων οδοποιΐας, βάσει του άρθρ. 13 του Νόμ. 3155/55 (ΦΕΚ 63/55). 5)Του Συμβουλίου της Ευρώπης (COUNCIL OF EUROPE) απαλλασσομένου από παντός τελωνειακού δικ/τος, πάσης απαγορεύσεως και παντός περιορισμού εισαγωγής και εξαγωγής ως προς τα αντικείμενα τα προοριζόμενα δια την επίσημον αυτού χρήσιν, βάσει της διατάξεως του άρθρ. 7 της Γενικής Συμφωνίας, περί των προνομίων και ατελειών του Συμβουλίου της Ευρώπης της κυρωθείσης δια του Ν.Δ. 2578/53 (ΦΕΚ 249/53). 6)Των προς τας δημοσίας πολιτικάς και στρατιωτικάς υπηρεσίας δωρεάν παραχωρουμένων πάσης φύσεως αυτ/των οχημάτων, απαλλασσομένων της καταβολής των επ’ αυτών αναλογούντων δασμών και λοιπών εν γένει φόρων, τελών και δικ/των (εξαιρέσει του Φ.Κ. Εργασιών και Ειδικού Φόρου) βάσει του άρθρ. 13 του Ν.Δ. 4257/62. 7)Βιβλίων Εθνικού και Θρησκευτικού περιεχομένου και εντύπων, δυναμένων να εισάγωνται ατελώς εκ δασμών και πάντων εν γένει των φόρων, τελών ή εισφορών, βάσει του άρθρ. 7 του Νόμ. 2029/52 (ΦΕΚ 70/52). 8)Των παλαιών σιδήρων, των προοριζομένων προς ανάτηξιν ή αναχώνευσιν δια την κατασκευήν εξ αυτών οιουδήποτε είδους σιδηροβιομηχανικού προϊόντος, δυναμένων να εισάγωνται ατελώς εκ παντός δασμού ή δικ/τος (συμπεριλαμβανομένων Φ.Κ. Εργασιών και Ειδικού Φόρου άρθρ. 17 του Νόμ. 3092/54) βάσει του άρθρ. 4 παρ. 3 Α.Ν. 317/36 (ΦΕΚ 494/36), του άρθρ. 1 παρ. 2 εδάφ. 18 Α.Ν. 896/37, του άρθρ. 15 Α.Ν. 413/36 και επί τη τηρήσει των όρων και διατυπώσεων της υπ’ αριθ. Τ.1619/38 Υπουργικής αποφάσεως (ΦΕΚ 50/38Ε.Δ.Υ.Ο.133/38) και 9.(Αφορώσα ατέλειαν της Βασ. Αερολέσχης και ορισμένης κατηγορίας τουριστικών αεροσκαφών εισαγομένων προς εμπορίαν, κατηργήθη δια της παρ. 12 του άρθρ. 1 Ν.Δ. 1081/1971, ανωτ. σελ. 428,09). Η παρούσα δημοσιευθήτω δια της Εφημερίδος της Κυβερνήσεως. 